als_Latn dik_Latn tur_Latn
Tunizi, arrestohet celula e atentatit në muzeun Bardo
25/03/2015
25/03/2015
Lajmin e bën të ditur sekretari i Shtetit pranë Ministrisë së Brendshme, Rafik Chelli, sipas të cilit grupi që ka ideuar dhe realizuar planin përbëhet nga 16 persona, 2 prej të cilëve të kthyer nga territoret në luftë në Siri, ku kanë qenë përkrah xhihadistëve.
Sipas gazetës “Al Maghreb”, lideri dhe urdhëruesi i atentatit në muze është mes të arrestuarve, që në vitet e fundit ka qenë një rezident i rregullt në Belgjikë.
Gjithashtu, nga hetimet është zbuluar se celula që ka organizuar atentatin e një jave më parë është ajo e brigadës tuniziane, Okba Bin Nafaa, me në krye algjerianin Lokman Abou Sakher.
Sakher, sipas burimeve, para pak muajsh i ka deklaruar besnikërinë e tij Shtetit Islamik, pas aleancës që kishte pasur më herët me degën magrebine të Al Kaedës.
Në tërësi grupi përbëhej nga rreth 20 persona, shumica e të cilëve janë arrestuar dhe të mbeturit të identifikuar.
Kjo celulë ishte e ndarë në 4 grupe, secili me detyra të veçanta: i pari për lokalizimin e objektivave dhe mbledhjes së informacioneve; i dyti për përgatitjen e anës logjistike, furnizimit me armë dhe eksploziv; i treti për hyrjen në aksion; dhe i katërti për filmimin e atentateve dhe transmetimin e pamjeve online, për fazën e marrjes përsipër të përgjegjësisë së sulmit terrorist. / Top Channel
ISIS
LAJME TE NGJASHME
MË TË LEXUARAT
- Super Shqipëria! Super Kaçe! "Gjelat" mposhten në Elbasan
- Veseli, 23-vjeçari nga Prizreni, është fitues i “Big Brother Albania 8”
- Danimarka mposht Serbinë, vendi i tretë më pranë për Shqipërinë
- Vendoset obelisku “Kuqezi” në Kavajë
- Sulmet e 11 Shtatorit, raporti: Agjencitë e spiunazhit neglizhuan rrezikun
- Iraku refuzon përforcimet amerikane në Anbar
- Tepelenë e Gjirokastër, Rama: Ne jemi fuqia e duhur, PD destruktive
- Lushnje, pikë grumbullimi për prodhimet bujqësore
- Pranga grabitësve të bankës në Shijak
- Vjedhje me vlerë 80 mijë euro, pranga 4 punonjësve të një biznesi
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn ind_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn